راجہ راشد حفیظ

راجہ راشد حفیظ، ایک پاکستانی سیاست دان ہیں جو 27 اگست 2018 سے اپریل 2022 تک پنجاب کے صوبائی وزیر برائے خواندگی اور غیر رسمی بنیادی تعلیم کے عہدے پر رہے۔ وہ اگست 2018 سے جنوری 2023 تک پنجاب کی صوبائی اسمبلی کے رکن رہے۔ اس سے قبل وہ 2002 سے 2007 تک اور  مئی 2013 سے مئی 2018 تک رکن صوبائی اسمبلی رہے۔

ابتدائی زندگی اور تعلیم 
راجہ راشد حفیظ   24 اکتوبر 1976 کو راولپنڈی میں پیدا ہوئے۔  انہوں نے  بیچلر آف آرٹس  گورنمنٹ کالج اصغر مال راولپنڈی سے کیا۔

سیاسی کیریئر 
راجہ راشد حفیظ  2002 کے پنجاب کے صوبائی انتخابات میں پی پی 11 (راولپنڈی-الیون) سے پاکستان مسلم لیگ (ق)  کے امیدوار کے طور پر پنجاب کی صوبائی اسمبلی کے لیے منتخب ہوئے۔ انہوں نے 15,532 ووٹ حاصل کیے اور پاکستان پیپلز پارٹی کے امیدوار کو شکست دی۔  2002 سے 2007 تک، انہوں نے لوکل گورنمنٹ اور دیہی ترقی کے پارلیمانی سیکرٹری کے طور پر خدمات انجام دیں۔  انہوں نے 2008 کے پنجاب کے صوبائی الیکشن میں پی پی 11 (راولپنڈی-الیون) سے مسلم لیگ (ق) کے امیدوار کے طور پر پنجاب کی صوبائی اسمبلی کی نشست پر حصہ لیا، لیکن وہ ناکام رہے۔ انہوں نے 11,578 ووٹ حاصل کیے اور پاکستان مسلم لیگ (ن) کے امیدوار ضیاء اللہ شاہ سے نشست ہار گئے۔ 
وہ 2013 کے پنجاب کے صوبائی الیکشن میں پی پی 11 (راولپنڈی-الیون) سے پاکستان تحریک انصاف کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔   وہ 2018 کے پنجاب کے صوبائی انتخابات میں پی پی 16 راولپنڈی-الیون سے پی ٹی آئی کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے تھے۔  27 اگست 2018 کو انہیں وزیراعلیٰ پنجاب سردار عثمان بزدار کی صوبائی کابینہ میں شامل کیا گیا۔  6 ستمبر 2018 کو انہیں پنجاب کا صوبائی وزیر برائے خواندگی اور غیر رسمی بنیادی تعلیم مقرر کیا گیا۔ 

وہ 2023 کے پنجاب کے صوبائی الیکشن میں پی ٹی آئی کے امیدوار کے طور پر PP-16 راولپنڈی-XI سے صوبائی اسمبلی کی نشست کے لیے انتخاب لڑ رہے ہیں۔

حوالہ جات 

پنجاب کے صوبائی وزرا
پنجاب ارکان صوبائی اسمبلی 2018ء تا 2023ء
پاکستان مسلم لیگ (ق) کے ارکان صوبائی اسمبلی (پنجاب)
پاکستان تحریک انصاف کے ارکان صوبائی اسمبلی (پنجاب)
1976ء کی پیدائشیں
پنجاب ارکان صوبائی اسمبلی 2002ء تا 2007ء
پنجاب ارکان صوبائی اسمبلی 2013ء تا 2018ء
بقید حیات شخصیات
 راولپنڈی کے سیاستدان